CELEX: 62010CN0531
Language: fi
Date: 2010-11-16 00:00:00
Title: Asia C-531/10: Kanne 16.11.2010 — Euroopan komissio v. Slovakian tasavalta

29.1.2011   
            
            
               FI
            
            
               Euroopan unionin virallinen lehti
            
            
               C 30/22
            
         Kanne 16.11.2010 — Euroopan komissio v. Slovakian tasavalta
   (Asia C-531/10)
   ()
   2011/C 30/37
   Oikeudenkäyntikieli: slovakki
   
      Asianosaiset
   
   
      Kantaja: Euroopan komissio (asiamiehet: C. Zadra ja J. Javorský.)
   
      Vastaaja: Slovakian tasavalta
   
      Vaatimukset
   
   
               —
            
            
               On todettava, ettei Slovakian tasavalta ole noudattanut SEUT 49 ja 56 artiklassa määrättyjä ja direktiivin 2004/18/EY (1) 2 artiklassa mainittuja syrjintäkieltoon ja avoimuusperiaatteeseen liittyviä velvoitteitaan, koska Slovakian tasavallan liikenne-, posti- ja televiestintäministeriö on tehnyt konsulttipalvelujen hankinnasta sopimuksen, jolla on rajat ylittävä luonne, hankintailmoitusta julkaisematta
            
         
               —
            
            
               Slovakian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Slovakian tasavallan liikenne-, posti- ja televiestintäministeriö on tehnyt palveluhankintasopimuksen, jolla on sopimuksen arvon, vaadittujen erityistaitojen ja sen vuoksi, että edeltävä palvelujen tarjoaja oli toiseen jäsenvaltioon sijoittautunut yhtiö, rajat ylittävä luonne. Sopimus on tehty, vaikka sitä ennen ei ole julkaistu hankintailmoitusta. Tällä tavoin on selvästi loukattu avoimuusperiaatetta, sillä muille kuin niille toimijoille, joiden puoleen kyseinen ministeriö on kääntynyt, ei ole ilmoitettu tästä hankinnasta eikä niillä ole ollut mahdollisuutta esittää siinä tarjoustaan. Ministeriö on avoimuusperiaatetta loukaten rikkonut samanaikaisesti myös syrjintäkieltoa, koska se on kohdellut sitä yritysryhmää, jonka puoleen se on kääntynyt julkisessa hankinta-asiassa, eri tavoin kuin ryhmää, johon kuuluu myös Slovakian tasavallan ulkopuolelle sijoittautuneita yrityksiä, joihin ei ole otettu yhteyttä, mutta joilla olisi saattanut olla intressi tähän hankintamenettelyyn. Koska hankintamenettelyä ei ole toimitettu avoimessa menettelyssä, ministeriö ei ole saanut niitä etuja, jotka se tässä tapauksessa olisi voinut saada sisämarkkinoista, joiden ansiosta se olisi voinut saada paremman tarjouksen konsulttipalvelujen hankinnasta, jos se olisi kääntynyt useampien Euroopan unionista peräisin olevien yritysten puoleen.
   
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).